Ο Γιώργος σαν οικοδεσπότης ήταν άψογος, ευγενικός και διακριτικός, απαντούσε δε άμεσα στα email και τηλεφωνήματα μας.Ζητήσαμε να μην μας ενοχλήσει στο διάστημα της παραμονής μας και έτσι έγινε, μιλούσαμε μόνο τηλεφωνικά.Το σπίτι ήταν εξοπλισμένο με όλα τα απαραίτητα και με το παραπάνω.Είχε καρέκλες βεράντας, ξαπλώστρες βεράντας, πολυθρόνες βεράντας πολύ σημαντικό για ενα σπίτι που περιβάλλεται από αίθριο.'Ετσι ειχαμε δροσιά ανάλογα με τη θέση του ήλιου, πάντα.Μας κέρασε ενα μπουκάλι ονομαστό κρασί της Πάρου.Όσον αφορά το σπίτι ήταν ακριβώς όπως το δείχνουν οι φωτογραφίες με μια ελαφριά πατίνα χρόνου.Για εμάς ήταν τέλειο γιατί απολαύσαμε ρομαντικά βράδυα με θέα την Παροικιά,με φεγγαράδα και αστροφεγγιά.Το πιό σημαντικό ήταν ότι είχε απόλυτη ησυχία, ακούγαμε μόνο τον ήχο του ανέμου, αυτοκίνητο όχι μόνο δεν ακούσαμε αλλά ούτε και είδαμε! Νομίζουμε ότι είναι ιδανικό για ξεκούραση σε ένα νησί όπου έτσι και αλλιώς μπορείς να ζήσεις και έντονα.Ένα σπίτι που ταιριάζει και σε ζευγάρια αλλά και σε οικογένειες που προτιμούν την ησυχία από το συνωστισμό στα πολύβουα τουριστικά κέντρα .